Butt giftslørsopp

Butt giftslørsopp (Cortinarius orellanus) er en dødelig giftig sopp som ligner på spiss giftslørsopp, men mangler spissen på hatten.

Soppen blir 5–13 cm høy og er rødbrun til brun med gule belter på stilken. Hatten er 3–8,5 cm bred. Sporeavtrykket er brunt.

Butt giftslørsopp inneholder giftstoffet orellanin. Dette virker sakte og skader lever og nyrer. Selv små mengder sopp kan være dødelig.

Ved mistanke om inntak av slik sopp, må man straks forsøke å fremkalle brekning (oppkast), og oppsøke lege snarest.

Utbredelse 
Soppen er vanlig i hele Europa, bortsett fra nordlige områder. Nordgrensen anses å være Sørlandet, hvor den er funnet i eikeskog.

Se også 
 Spiss giftslørsopp

Eksterne lenker 
 
 

Giftige sopper
Skivesoppordenen
Normlisten for soppkontrollører